21 ΑΠΡΙΛΙΟΥ 1998 ΣΥΝΕΝΤΕΥΞΗ ΤΥΠΟΥ ΕΝ ΟΨΕΙ ΠΛΕΪ-ΟΦ
ΤΖΕΡΙ ΚΡΑΟΥΖ ΔΙΕΥΘΥΝΤΗΣ ΜΠΟΥΛΣ
Εκπλήσσεστε που η ομάδα έμεινε ενωμένη με καλή χημεία
παρά τις πισώπλατες μαχαιριές με εσάς, τον προπονητή και τους υπόλοιπους;
Καταρχήν, δεν υπάρχουν πισώπλατες μαχαιριές εδώ. Εντάξει;
Εντάξει; Καταλαβαίνετε αυτό που λέω;
Δεν έχουμε πισώπλατες μαχαιριές εδώ.
Και όχι, δεν με εκπλήσσει καθόλου.
Μένω κατάπληκτος με τη δήλωση που κάνετε,
αλλά δεν εκπλήσσομαι, γιατί πρόκειται για επαγγελματίες.
Οι παίκτες κατανοούν τι πρέπει να κάνουν και είναι πετυχημένοι,
σε αντίθεση με τα σχόλιό σας.
Κύριοι, καληνύχτα.
Συγχαρητήρια, Κρεγκ...
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Συγκλονιστική ενέργεια!
Τέλος παιχνιδιού!
Το στάδιο του Σικάγο παραληρεί!
Δεν υπάρχουν πισώπλατες μαχαιριές.
Ώρα να πάω παρακάτω.
Τελευταία χρονιά του Φιλ ως κόουτς.
Είναι υπερβολικές οι προσδοκίες;
- Τι έπεται μετά; - Το μόνο ερώτημα: πόσο θα κρατήσει;
ΕΠΕΙΣΟΔΙΟ 7
Α' ΓΥΡΟΣ ΠΛΕΪ ΟΦ 1998
ΝΕΤΣ - ΜΠΟΥΛΣ
Τα πλέι-οφ ξεκινούν στο Γιουνάιτεντ Σέντερ.
Απόψε, η πρεμιέρα του πρώτου γύρου
και η έναρξη της σειράς ως και 5 αγώνων μεταξύ των Μπουλς και των Νετς.
Ο Μάικλ Τζόρνταν δήλωσε ότι για να χάσουν έστω έναν αγώνα,
η ομάδα πρέπει να "αποκοιμηθεί".
Θα του γυρίσει μπούμερανγκ ή δεν συμβαίνουν αυτά στον Σούπερμαν;
Οι Μπουλς δεν ανησυχούν για τους Νετς, ρε φίλε.
Θα τους αποκλείσουμε 3-0 με "σκούπα" και θα πάμε στην επόμενη σειρά αγώνων.
Εμπρός.
Αρχίζει με σκληρή δουλειά και τελειώνει με σαμπάνια.
- Τι ώρα είναι; - Ώρα για παιχνίδι!
Τα πλέι οφ είναι το υψηλότερο επίπεδο ανταγωνισμού στο άθλημά μας.
Κάθε σεζόν έχει 82 παιχνίδια,
αλλά τα πλέι οφ είναι κάτι εντελώς ξεχωριστό.
Το να αντιμετωπίζω τους κορυφαίους αντιπάλους
ήταν το μεγαλύτερο κίνητρο για μένα.
Τζάμπολ και η μπάλα στους Μπουλς.
Ο Βαν Χορν δίνει προβάδισμα στους Νετς.
Οι Νετς επιδεικνύουν εξαρχής την αθλητικότητά τους.
Το σοκαρισμένο κοινό κι ο Τζάκσον
βλέπουν τους Μπουλς να χάνουν με επτά πόντους.
Υπέροχο καλάθι από τον Κέρι Κίτελς
και το Νιου Τζέρζι προηγείται με 12-3.
Κάρφωμα από τον Ρον Χάρπερ.
Οι Μπουλς μειώνουν τη διαφορά από τους Νετς του Καλιπάρι.
Τζόρνταν εναντίον Κίτελς, μέσα.
Οι Νετς επιμένουν. Απομένουν δύο λεπτά. Γκάτλινγκ.
Έχει πετύχει 24, ορίστε δύο από αυτούς.
Ο αγώνας πάει στην παράταση.
Ο Μάικλ κλέβει την μπάλα! Ο Εμ Τζέι στην επίθεση.
Ο Μάικλ καρφώνει! Καλάθι και φάουλ!
Πω πω!
Οι Νετς στην επίθεση. Ντάγκλας για τρεις στη λήξη.
Ο Πίπεν το ριμπάουντ και το ματς τελειώνει.
ΝΕΤΣ-ΜΠΟΥΛΣ 93-96 1-0 ΓΙΑ ΤΟΥΣ ΜΠΟΥΛΣ
Οι Μπουλς κερδίζουν δύσκολα τους Νετς.
Αγχωτικό ξεκίνημα για το Σικάγο.
Αν ο πρώτος αγώνας είναι ενδεικτικός,
η σειρά ίσως κρατήσει πολύ για τους Μπουλς.
Παρακολουθώντας τον πρώτο αγώνα των πλέι οφ,
ένιωθες ότι ο Μάικλ ήταν πνευματικά και ψυχικά...
ΧΑΝΑ ΣΤΟΡΜ NBC SPORTS
εξουθενωμένος.
Έμοιαζε αρκετά με τον Μάικλ Τζόρνταν του 1993.
ΑΠΡΙΛΙΟΣ 1998
ΙΟΥΝΙΟΣ 1993
Ο Όλιβερ Μίλερ στην επίθεση. Τζόνσον.
Ο Τζόνσον... Δεν τα κατάφερε.
Ο Γκραντ έκοψε, κι ο αγώνας λήγει!
Οι Μπουλς κατακτούν το πρωτάθλημα για τρίτη συνεχή φορά!
ΤΕΛΙΚΟΙ NBA 1993 ΟΙ ΜΠΟΥΛΣ ΚΕΡΔΙΖΟΥΝ ΤΗ ΣΕΙΡΑ ΜΕ 4-2
Όταν πήραμε τον τίτλο, κάθισα στο γυμναστήριο με τον πατέρα μου.
Ήξερα πως αυτό το παιχνίδι μάλλον θα ήταν το τελευταίο μου.
Μόνο ο πατέρας μου κι εγώ το ξέραμε αυτό.
Ήταν το στήριγμά μου.
Ήμασταν πολύ δεμένοι.
Μου έδινε συνεχώς συμβουλές.
Στην τρίτη γυμνασίου, με απέβαλαν τρεις φορές σε μια χρονιά
και ο πατέρας μου είπε εκείνο το καλοκαίρι
"Δεν σε βλέπω να προχωράς στη σωστή κατεύθυνση.
Αν συνεχίσεις αυτές τις αλητείες, ξέχνα τον αθλητισμό".
Ήταν αρκετό.
Έκτοτε, συγκεντρώθηκα απόλυτα στον στόχο μου
και δεν έμπλεξα ποτέ ξανά.
Είχε μεγάλη επιρροή στη ζωή του Μάικλ.
ΑΧΜΑΝΤ ΡΑΣΑΝΤ
Ήταν υπέροχος και θετικός άνθρωπος.
Νιώθω πολύ άνετα με αυτόν τον τύπο.
Θα διαπραγματευτώ και το δικό μου το συμβόλαιο...
Αν ήξερες τον Μάικλ, ήξερες και τον Τζέιμς
επειδή ήταν πάντα μαζί.
Ήταν πολύ δεμένοι. Κολλητοί.
Κάναμε παρέα πριν τους αγώνες
και έβρισκε κάποιο παιδί στις κερκίδες,
που δεν είχε καμία ελπίδα να γνωρίσει τον Τζόρνταν.
Με τη λήξη, το πήγαινε στα αποδυτήρια
και το παιδί ενθουσιαζόταν.
Ο Τζέιμς Τζόρνταν ήταν εκεί
όταν ο γιος του οδήγησε τους Μπουλς στο πρώτο τους πρωτάθλημα το 1991.
Οι γονείς του ήταν πάντα το στήριγμά του.
Έρχονταν σχεδόν σε κάθε παιχνίδι.
Στο NBA, ο Τζέιμς Τζόρνταν απολάμβανε τον ρόλο του πατέρα ενός σούπερσταρ.
Για να πω πόσο περήφανος είμαι...
πρέπει να βρω καινούριες λέξεις, δεν έχω λόγια.
Ήταν πάντα η φωνή της λογικής, μου έδινε κίνητρο, μου μιλούσε στα ίσια.
Τέτοιο πατέρα είχα.
Ήταν σαν φίλος;
Ναι, σαν φίλος.
23 ΙΟΥΛΙΟΥ 1993
Θα παραλάμβανα τον πατέρα του Μάικλ.
Θα ερχόταν αεροπορικώς για μια φιλανθρωπική εκδήλωση.
ΤΖΟΡΤΖ ΚΟΛΕΡ ΒΟΗΘΟΣ ΚΑΙ ΚΑΛΥΤΕΡΟΣ ΦΙΛΟΣ
Πήγα στο αεροδρόμιο, μα δεν εμφανίστηκε.
Όπως είναι λογικό, πήρα τη μαμά του και της είπα ότι δεν είχε έρθει.
ΝΤΕΛΟΡΙΣ ΜΗΤΕΡΑ ΜΑΪΚΛ
Ξέραμε πως ήταν στο Χίλτον Χεντ και έπαιζε γκολφ.
Και οι δυο μας σκεφτήκαμε
ότι μάλλον έπαιζε ακόμα γκολφ.
"Γύρνα πίσω", μου είπε. "Μην ανησυχείς.
Μάλλον θα αφαιρέθηκε. Θα εμφανιστεί".
Εγώ ήμουν αλλού και έκανα τα δικά μου και τότε...
η μαμά μου μου είπε ότι δεν του είχε μιλήσει.
ΣΥΝΟΡΑ ΒΟΡ. ΚΑΡΟΛΙΝΑΣ ΚΟΜΗΤΕΙΑ ΣΚΟΤΛΑΝΤ
Επισκεπτόταν παλιούς φίλους στο Γουίλμινγκτον, έμενε μερικές μέρες
και επέστρεφε,
όμως μιλούσε πάντα με τη μητέρα μου.
Όταν ανησύχησε εκείνη, ανησυχήσαμε όλοι.
Ήταν ασυνήθιστο που δεν επικοινωνούσε;
Ναι, οπωσδήποτε ασυνήθιστο.
Ήξερα ότι κάτι δεν πήγαινε καλά.
Ο Τζέιμς Τζόρνταν, πατέρας του σούπερσταρ Μάικλ Τζόρνταν,
αγνοείται εδώ και τρεις εβδομάδες.
Το όχημα βρέθηκε λεηλατημένο και κρυμμένο
σε δάσος της Βόρειας Καρολίνας.
Οι πινακίδες του κόκκινου Lexus είχαν αφαιρεθεί.
Ήταν χτυπημένο και τα παράθυρα ήταν σπασμένα.
Ψάξαμε να μάθουμε τις τελευταίες κινήσεις του.
Έφυγε συγκεκριμένη μέρα.
Επέστρεφε με το αυτοκίνητο
και κουράστηκε.
Προτίμησε να σταματήσει και να κοιμηθεί λίγο.
Και ύστερα, έγινε ό, τι έγινε.
13 ΑΥΓΟΥΣΤΟΥ 1993
Καλημέρα σας, ξεκινάμε με την είδηση ότι το πτώμα του Τζέιμς Τζόρνταν
βρέθηκε σε ένα ποτάμι στα σύνορα Νότιας και Βόρειας Καρολίνας.
Ο Τζόρνταν ταξίδευε αργά τη νύχτα,
σταμάτησε να κοιμηθεί...
Και τον ξύπνησαν.
Εκείνη τη στιγμή, τον πυροβόλησαν μία φορά στο στήθος.
Δύο 18χρονοι συνελήφθησαν
για τη ληστεία και τον φόνο του Τζέιμς Τζόρνταν.
Ο Μάικλ Τζόρνταν επέστρεψε στη Βόρεια Καρολίνα.
Θα βιώσει τις πιο επώδυνες στιγμές σε μια ήδη βεβαρημένη χρονιά.
Ο φόνος του Τζόρνταν είναι μια ακόμη ανατροπή στη σκοτεινή πλευρά
μιας πετυχημένης καριέρας.
Ξέρετε, είναι πολύ...
Είναι τρομερό και πολύ δύσκολο να το συζητήσω.
Θυμάμαι ότι πετούσαμε για...
Βόρεια Καρολίνα.
Δεν μπορούσε να δέσει τη γραβάτα του.
Του την έδεσα εγώ και η στιγμή εκείνη ήταν πολύ δύσκολη.
Πολύ δύσκολα συναισθήματα.
Ήμασταν όλοι μαζί, συντετριμμένοι,
μα έπρεπε να στηρίξουμε ο ένας τον άλλο.
Η μητέρα μου ήταν πολύ δυνατή.
Το πρώτο πράγμα που είπε ήταν "Πρέπει να είσαι ευγνώμων"
κι άρχισα να βλέπω τη θετική πλευρά.
Ο Μάικλ ήταν ο πρώτος που σηκώθηκε να μιλήσει και περιέγραψε
τι ήταν ο πατέρας του για εκείνον. Πατέρας, μα και φίλος.
Πολλά πράγματα δεν τα μοιραζόταν με κανέναν άλλον.
Μόνο με τον μπαμπά του.
Ένα από αυτά που μου έμαθε ήταν να παίρνω το αρνητικό
και να το κάνω θετικό.
Άρχισα να βλέπω την άλλη πλευρά
και αυτό με παρηγόρησε.
ΤΖΕΪΜΣ Ρ. ΤΖΟΡΝΤΑΝ 1936-1993
Όταν δολοφονήθηκε ο μπαμπάς του,
τα άρθρα και οι εικασίες που δημοσιεύτηκαν
δεν ήταν η καλύτερη δημοσιογραφία.
ΣΧΕΤΙΖΕΤΑΙ Ο ΜΑΪΚΛ ΜΕ ΤΟΝ ΦΟΝΟ;
Ο βίαιος θάνατος γέννησε θεωρίες όσον αφορά το κίνητρο,
έως και για σχέσεις με τον τζόγο.
ΕΙΝΑΙ Ο ΜΑΪΚΛ ΕΞΑΡΤΗΜΕΝΟΣ ΑΠΟ ΤΟΝ ΤΖΟΓΟ;
Ήταν πολύ άσχημο αυτό. Ήταν άδικο.
ΚΟΥΚΟΥΛΩΣΑΝ ΤΗΝ ΥΠΟΘΕΣΗ;
Να σε κατηγορούν για τον φόνο του πατέρα σου;
Πολύ ύπουλα χτυπήματα.
ΚΑΤΙ ΠΑΡΑΠΑΝΩ ΑΠΟ ΣΥΜΠΤΩΣΗ;
ΤΟ ΠΡΟΒΛΗΜΑ ΜΕ ΤΟΝ ΤΖΟΓΟ
Είχα συνηθίσει να προσπαθούν να με βλάψουν.
Δεν το έκαναν όσοι αγαπούσα,
ή αυτοί που γνώριζα,
μα άνθρωποι που βαρέθηκαν να με βλέπουν στην κορυφή.
Ο Μάικλ Τζόρνταν εξέδωσε μία ανακοίνωση την Πέμπτη.
Δήλωσε εξοργισμένος από ορισμένα μέσα ενημέρωσης
που τον συνδέουν με τον φόνο του πατέρα του.
Ο Τζόρνταν είπε "Δεν μπορώ να κατανοήσω
πώς μπορούν να στρίβουν το μαχαίρι στην πληγή,
υπονοώντας ότι κάποια λάθη μου
έχουν σχέση με τον θάνατο του πατέρα μου".
Δεν υπάρχει απολύτως κανένα στοιχείο που να συνδέει το φρικτό συμβάν...
ΜΠΟΜΠ ΚΟΣΤΑΣ NBC SPORTS
με τον τζόγο ή κάποια άλλη πλευρά του Μάικλ Τζόρνταν.
Η αστυνομία είπε ότι φταίει η βία και η απληστία
και ότι ο Τζέιμς Τζόρνταν "θα μπορούσε να ήταν ο καθένας μας".
Δεν είναι ξεκάθαρη η επίδραση
της τραγωδίας αυτής στον Μάικλ Τζόρνταν
και στο μέλλον του με τους Μπουλς.
Δεν έχω σκεφτεί το μπάσκετ.
Ούτε πριν σκεφτόμουν το μπάσκετ.
21 ΑΥΓΟΥΣΤΟΥ 1993
Αυτή τη στιγμή, δεν μπορώ να επιβεβαιώσω κάτι για το πρόγραμμά μου.
Ο Φολκ με πλησίασε σε φιλανθρωπικό δείπνο
όπου ο Μάικλ ήταν χορηγός.
και είπε "Απίστευτο, αλλά ο Μάικλ θέλει να σταματήσει".
Είπα "Δεν το πιστεύω".
Εκείνη την εποχή είχαμε πάρει τρία σερί πρωταθλήματα.
Εκπλήρωσα την υποχρέωσή μου απέναντι στην πόλη,
στους Μπουλς και στους συμπαίκτες μου.
Δεν προσπάθησα να τον μεταπείσω, όμως του είπα
"Πρώτα μίλα στον Φιλ και μετά πάρε απόφαση".
Πού έγινε η συνάντηση;
Στο γραφείο του Ράινσντορφ στο Μπέρτο Σέντερ.
- Οι δυο σας; - Ναι.
Είπα στον Φιλ "Είμαι ως εδώ.
Δεν πάει άλλο. Δεν έχω πια ενδιαφέρον. Δεν έχω κίνητρο".
Είχα τελειώσει.
Ήταν τα λόγια ενός νέου που είχε βιώσει καταστάσεις που τον είχαν πληγώσει.
"Αρνείσαι ένα χάρισμα στην κοινωνία", του είπα,
"όμως σε καταλαβαίνω...
Ειλικρινά, καταλαβαίνω".
Πρεμιέρα για το πρωτάθλημα της πρώτης κατηγορίας.
Οι Γουάιτ Σοξ υποδέχονται τους πρωταθλητές Μπλου Τζέις.
Ο Μάικλ θα έκανε την πρώτη ρίψη.
Έκανε την πρώτη ρίψη στην πρεμιέρα του τουρνουά ALCS.
Ύστερα πήγε στη σουίτα του με την οικογένειά του.
Έβλεπα τους Γουάιτ Σοξ στα πλέι οφ...
ΑΚΟΥΓΕΤΑΙ Ο ΤΖΕΡΙ ΚΡΑΟΥΖ
στο Κομίσκι Παρκ.
Ένας μικρός μου λέει "Σας θέλει ο κ. Ράινσντορφ".
Πάω και πιάνω τον Τζέρι και ρωτάω "Τι τρέχει";
"Ο Μάικλ τα παρατάει", μου είπε.
"Τι;
Όχι. Μη μου κάνεις πλάκα, αυτά είναι σοβαρά θέματα".
Λέει "Όχι, σταματάει, Τζέρι".
Το παιχνίδι γινόταν την Τρίτη
και θέλαμε να το κρύψουμε ως την Τετάρτη,
όμως διέρρευσε.
Έκτακτη είδηση.
Οι Μπουλς δίνουν συνέντευξη τύπου αύριο το πρωί
και κυκλοφορούν έντονες φήμες
ότι ο Μάικλ Τζόρνταν αποσύρεται οριστικά από το μπάσκετ.
Οπότε, έγινε χαμός στο γήπεδο το βράδυ εκείνης της Τρίτης.
Οι δημοσιογράφοι προσπαθούσαν να μιλήσουν στον Μάικλ.
Ο Μάικλ αποφάσισε να φύγει διακριτικά στην έβδομη περίοδο.
Ο Τζόρνταν απομακρύνεται χωρίς να κάνει δηλώσεις.
Έχετε μιλήσει με τον Μάικλ;
Το ίδιο και ο ιδιοκτήτης των Μπουλς, ο Τζέρι Ράινσντορφ.
Πριν συνεχίσουμε,
μία είδηση τεράστιου ενδιαφέροντος.
Σοκαριστική αποκάλυψη για τους οπαδούς των Μπουλς.
Οι πηγές μας επιβεβαιώνουν ότι ο Τζόρνταν θα ανακοινώσει την άμεση αποχώρησή του
την Τετάρτη σε συνέντευξη τύπου.
Το CBS θα μεταδώσει ζωντανά την ανακοίνωση.
Η κάλυψη ξεκινά 11 το πρωί.
6 ΟΚΤΩΒΡΙΟΥ 1993 ΜΠΕΡΤΟ ΣΕΝΤΕΡ, ΙΛΙΝΟΪ
Είναι η απόλυτη συνέντευξη τύπου
για κάθε κάμεραμαν, κάθε ρεπόρτερ που ξέρω απ' όλη τη χώρα,
από τον Ντικ Σαπ ως τον Τομ Μπρόκο,
μέχρι αυτούς που αναμένουν την άφιξη των παικτών,
τον Τζόρνταν και τη διοίκηση.
Είτε συμφωνείς είτε όχι,
είναι η είδηση της χρονιάς.
Κάπου 100 κάμερες απ' όλο τον κόσμο.
- Ετοιμάσου για την άφιξη. - Και τριπλάσιοι ρεπόρτερ.
Από κάθε μέσο ενημέρωσης, από τα τοπικά κανάλια ως τα εθνικά δίκτυα.
Είναι ένας φόρος τιμής στον Μάικλ Τζόρνταν
ως του σπουδαιότερου μπασκετμπολίστα.
Έρχονται. Να τος, έρχεται.
Ο Μάικλ Τζόρνταν μπαίνει στην αίθουσα.
Αυτήν τη στιγμή ο Μάικλ Τζόρνταν ανεβαίνει στο βήμα,
πλαισιωμένος από την ασφάλεια.
Είναι ανεκτίμητη η απώλεια του Μάικλ Τζόρνταν
για το NBA
και την καρδιά της κοινότητάς του Σικάγο.
Οδήγησε την ομάδα σε τρία συνεχόμενα πρωταθλήματα.
Ο σούπερσταρ γινόταν συχνά το επίκεντρο των συζητήσεων.
Αυτήν τη φορά, οι συζητήσεις μοιάζουν πιο πολύ με θρήνο.
Ο Μάικλ είναι χαμογελαστός.
Εδώ βλέπουμε τους Ράινσντορφ, Τζάκσον και Κράουζ.
Παραβρίσκεται μέχρι κι ο Κομισάριος Ντέιβιντ Στερν.
Μοιάζει με τον "Μυστικό Δείπνο".
Είναι μια γλυκόπικρη μέρα.
ΤΖΕΡΙ ΡΑΪΝΣΝΤΟΡΦ ΙΔΙΟΚΤΗΤΗΣ
Νιώθουμε μια θλίψη,
επειδή εγκαταλείπει ο μεγαλύτερος αθλητής που έπαιξε ποτέ σε ομάδα,
μα για μένα, είναι μια πολύ χαρούμενη μέρα,
γιατί κάποιος που θαυμάζω και σέβομαι,
κάνει ακριβώς αυτό που θέλει να κάνει.
Και είμαι απόλυτα βέβαιος ότι κάνει το σωστό.
Μάικλ...
Ευχαριστώ, Τζέρι. Είμαι πολύ αισιόδοξος άνθρωπος.
Το πιο θετικό πράγμα που μπορώ να κρατήσω
από την απουσία του πατέρα μου είναι... ότι είδε το τελευταίο μου παιχνίδι.
Αυτό σημαίνει πολλά.
Η λέξη "αποχώρηση" σημαίνει
ότι μπορώ να κάνω ό, τι θέλω πια.
Αν θελήσω να επιστρέψω στο μπάσκετ,
μπορεί και να το κάνω.
Ίσως χρειαστώ αυτήν την πρόκληση στο μέλλον.
Δεν κλείνω αυτήν την πόρτα.
Ήμουν συμφιλιωμένος μ' αυτό.
Εκατό τοις εκατό.
Ένιωθα έτοιμος να αποχωρήσω.
Η αποχώρηση του Μάικλ Τζόρνταν το 1993 ήταν κοσμοϊστορικό γεγονός.
Δεν ξεχνάς πού ήσουν όταν άκουσες την είδηση.
Αμέσως αναρωτιέσαι "Γιατί;"
ΓΙΑΤΙ;
Κανείς δεν μπορούσε να αιτιολογήσει την αποχώρηση του Τζόρνταν.
Θα αναφέρω μία πλευρά
χωρίς να θέλω να είμαι αρνητικός...
ΛΕΣΤΕΡ ΜΑΝΣΟΝ CHICAGO TONIGHT
αλλά ο Μάικλ αποχώρησε ξαφνικά εν μέσω της έρευνας για τον τζόγο.
Σκεφτείτε κάποια πρόσφατα γεγονότα.
Ο πατέρας του δολοφονήθηκε.
Υπάρχουν ερωτήματα για την αγάπη του για τον τζόγο.
Αρχίζεις να αναρωτιέσαι αν όλα αυτά έχουν κάποια σχέση.
Αν μπήκε κρυφά σε διαθεσιμότητα.
Για την αποχώρηση, κάποιοι έλεγαν
"Ο Στερν τον έθεσε σε διαθεσιμότητα, έτσι δεν είναι;"
Αυτή η φήμη κυκλοφορούσε εκεί έξω.
Μου λέτε ότι ο Ντέιβιντ Στερν...
ΜΑΡΚ ΒΑΝΣΙΛ ΣΥΓΓΡΑΦΕΑΣ
ο απόλυτος καπιταλιστής, πήρε τον κορυφαίο παίκτη
της κορυφαίας ομάδας του
κι αποφάσισε μονομερώς να μειώσει την αξία
του πρωταθλήματος, εξορίζοντας εκείνον
και τους Μπουλς, στην ουσία..
για κάποια κρυφή τιμωρία και κανείς δεν μαθαίνει τον λόγο;
Ποια είναι η γνώμη σας για τη θεωρία ότι...
ο Κομισάριος Στερν έθεσε σε 18μηνη διαθεσιμότητα τον Μάικλ;
Πώς να το διατυπώσω κομψά;
Αυτά είναι μαλακίες.
Να το πω στην κάμερα;
Εκατό τοις εκατό μαλακίες.
Υπήρχε πολλή κίτρινη δημοσιογραφία. Δεν είχε κανείς αποδείξεις.
ΜΗΠΩΣ Η ΑΠΟΧΩΡΗΣΗ ΗΤΑΝ ΚΟΛΠΟ;
Οι αστικοί μύθοι έλεγαν ότι τον έδιωξα λόγω τζόγου.
ΝΤΕΪΒΙΝΤ ΣΤΕΡΝ ΚΟΜΙΣΑΡΙΟΣ
Γελοιότητες. Ποτέ...
Δεν είχαν καμία βάση.
Θα μπορούσα να χτυπήσω το τραπέζι και να φωνάξω ότι είναι συκοφαντία,
ή άθλιο ψέμα.
Πάντως, δεν ισχύει.
Κι αυτό δεν πρόκειται να αλλάξει, όσες φορές κι αν με ρωτήσουν.
Ώστε ο Μάικλ Τζόρνταν αποχώρησε αυτοβούλως το 1993;
Ναι, αυτοβούλως.
Δεν αποχώρησα επειδή με έδιωξε
ούτε με έβαλαν σε διαθεσιμότητα.
Δεν υπάρχει αλήθεια σε αυτό.
Πέθανε ο πατέρας μου και χρειαζόμουν ένα διάλειμμα.
Και αποχώρησα με τη σκέψη ότι δεν θα επέστρεφα.
Ήταν όλα ανοησίες,
επειδή, έναν χρόνο πριν, μου είχε πει τι σκόπευε να κάνει.
ΙΟΥΝΙΟΣ 1992
Το καλοκαίρι του '92 ήταν της Ντριμ Τιμ.
Φαινόταν πολύ κουρασμένος...
και καταβεβλημένος.
Και τον ρώτησα τι σκόπευε να κάνει.
"Θα σοκάρω τον πλανήτη", απάντησε.
"Θα αποχωρήσω και θα παίξω μπέιζμπολ".
"Πότε;", ρώτησα.
"Θα το έκανα αυτήν τη στιγμή", μου είπε,
μα ο Μπερντ κι ο Μάτζικ δεν πήραν τρία σερί
και πρέπει να πάω στην Ολυμπιάδα.
Αν δεν υπήρχαν αυτά, θα ξεκινούσα το καλοκαίρι.
7 ΦΕΒΡΟΥΑΡΙΟΥ 1994
Αυτό το θέαμα ξεκίνησε σήμερα το πρωί, στις 10:45.
Ο Μάικλ προπονήθηκε στην άμυνα, την υποδοχή και τη ρίψη.
Η προπόνηση τελείωσε,
ο Εμ Τζέι πήγε στη συνέντευξη και οι φήμες έγιναν πραγματικότητα.
Σας ευχαριστώ όλους που ήρθατε για να δείτε τον Μάικλ.
Βλέποντας την πρόοδο
που έκανε τους τελευταίους δύο μήνες,
ανακοινώνω ότι οι Γουάιτ Σοξ
τον προσκαλούν
ΡΟΝ ΣΟΥΛΕΡ
στις προπονήσεις της Σαρασότα.
- Ελπίζω να έχεις στυλό. - Έχω.
Εκτός των Μπουλς, μου ανήκαν και οι Γουάιτ Σοξ,
κι όταν υπέγραψε για να παίξει μπέιζμπολ,
του πλήρωνα το συμβόλαιο του μπάσκετ,
πάνω από τρία εκατομμύρια τον χρόνο.
Επειδή ουσιαστικά, πληρωνόταν λίγα σ' όλη του την καριέρα,
ενώ έβγαζε πολλά χρήματα για πολύ κόσμο.
Φανταστείτε, στην εκπνοή, οι βάσεις γεμάτες, το σκορ 3-2.
Κι ο Τζόρνταν χτυπάει ένα χόουμ ραν.
Ο Τζόρνταν πέτυχε αυτό που ήθελε.
Ξανάγινε ρούκι.
Πολλοί θα το θεωρήσουν...
εκκεντρικό.
Ίσως και να είναι, όμως κάνω κάτι που επέλεξα.
Θα κυνηγήσω ένα όνειρο που είχα από παιδί.
Πάντα αγαπούσε το μπέιζμπολ.
Πιστεύαμε πως θα γινόταν παίκτης του μπέιζμπολ.
ΛΑΡΙ ΤΖΟΡΝΤΑΝ ΑΔΕΛΦΟΣ
Λατρεύει το μπέιζμπολ, και ο πατέρας του ήθελε να παίζει μπέιζμπολ.
Θυμάσαι την τελευταία συζήτηση μαζί του;
Συζητούσαμε, εκείνος κι εγώ.
Επειδή ήθελα να παίξω μπέιζμπολ.
"Μπαμπά, θέλω να παίξω μπέιζμπολ. Σκέφτομαι να αποχωρήσω".
Εκείνος, μέσα σε όλα τα άλλα, μου έλεγε "Κάν' το".
Γιατί εκείνος μου έμαθε μπέιζμπολ.
Ο πατέρας του ήθελε να γίνει παίκτης του μπέιζμπολ.
Δεν πήγα να τον μεταπείσω, μα του είπα
"Είναι πολύ πιο δύσκολο απ' όσο νομίζεις".
Ρώτησα πού θα παίζει κι απάντησε "Εξωτερικός".
ΤΙΜ ΓΚΡΟΒΕΡ ΓΥΜΝΑΣΤΗΣ
Και είπα "Μάικλ, πρέπει να καταλάβεις κάτι.
Οι προπονήσεις θα είναι τελείως διαφορετικές.
Δύο διαφορετικές μέθοδοι προπόνησης του σώματος και των μυών σου.
Θα είναι επιζήμιο για την επίδοσή σου στο μπάσκετ".
"Δεν με νοιάζει. Γουστάρω", απάντησε.
Έπαιζε μπέιζμπολ μέχρι τα 17.
Και μετά, δεν ξανάπαιξε μέχρι τα 31 του.
Δεν στέλνουμε κανέναν στη δεύτερη κατηγορία μετά το λύκειο ή το κολέγιο
γιατί το επίπεδο είναι υψηλό.
Ξεκινούν από την ομάδα νέων ή την τρίτη κατηγορία.
Αυτό δεν το κάναμε με τον Μάικλ.
Η τρίτη κατηγορία δεν είχε επαρκείς αίθουσες συνεντεύξεων.
Τον βάλαμε στη δεύτερη, για να εξυπηρετήσουμε τα μέσα ενημέρωσης.
Ο Τζόρνταν πήγε στους Μπέρμιγχαμ Μπάρονς,
τη θυγατρική ομάδα των Γουάιτ Σοξ.
Όταν μάθαμε ότι θα έρθει στο Μπέρμιγχαμ...
είχαν μείνει τέσσερις μέρες προπόνησης, και του είπα
"Γεια, φίλε, με λένε Τέρι. Φαίνεται ότι θα 'μαι ο προπονητής σου".
ΜΠΕΡΜΙΓΧΑΜ, ΑΛΑΜΠΑΜΑ
ΚΑΛΩΣ ΟΡΙΣΕΣ, ΜΑΙΚΛ
Θυμάμαι όταν ήταν στο Μπέρμιγχαμ της Αλαμπάμα.
Δεν πίστευες ότι ήσουν σε αγώνα Β' κατηγορίας.
Ήταν απίστευτη η αναστάτωση, ο ενθουσιασμός.
Πρώτη φορά νέος παίκτης τράβηξε τόση προσοχή.
Ξαπλώνουν στο έδαφος για να δουν τον Εμ Τζέι.
Ρεπόρτερ και φωτογράφοι έρχονται απ' όλο τον κόσμο.
Σε κάθε γήπεδο που πάμε, η εξέδρα είναι γεμάτη.
Όλοι ήθελαν να τον δουν.
Μπράβο, Μάικ.
Είχε γίνει της μόδας να ξινίζουν που έπαιζε μπέιζμπολ.
Όταν τον γνώρισα, συνειδητοποίησα άμεσα πόσο σεβόταν αυτό που κάναμε.
Άλλη μια ρίψη στον Μάικλ. Λοξή μπαλιά. Θα σκοράρει τουλάχιστον έναν πόντο.
Αυτό που ξεχνάνε είναι ότι εκείνη η σεζόν
ξεκίνησε με 13 πετυχημένα χτυπήματα.
Ο Τζόρνταν τη στέλνει αριστερά.
Ο Τζόρνταν χτυπάει δύο πετυχημένα ραν αριστερά.
Την περίοδο των 13 πετυχημένων χτυπημάτων,
αναρωτιόμουν πότε θα συμβεί, και τελικά συνέβη.
Δεν είδε ούτε μια γρήγορη μπαλιά για ενάμιση σχεδόν μήνα.
Μετά προσπαθούσαν να τον βγάλουν άουτ
με συνεχείς φάλτσες μπαλιές.
Και εκείνος χτυπούσε και αστοχούσε.
Δεύτερο στράικ άουτ σερί για τον Μάικλ Τζόρνταν.
Του ήρθαν πολλές φάλτσες ρίψεις στα τελευταία δύο ματς.
Το επιτυχές σερί του Απριλίου ήταν τυχαίο.
Τα αμερικανικά μέσα ενημέρωσης τον κατηγορούσαν.
ΔΕΝ ΚΑΝΕΙ ΓΙΑ ΜΠΕΪΖΜΠΟΛ
Νομίζω πως δεν έχει καμιά ελπίδα να γίνει καλός.
Κάνει την απόπειρα... και δεν την πιάνει.
Το ότι θεωρείσαι ο καλύτερος μπασκετμπολίστας όλων των εποχών,
δεν σημαίνει πως θα πετύχεις και στο μπέιζμπολ.
Τον έβαλαν εξώφυλλο στο Sports Illustrated.
Χάνει μια βολή για τόσο λίγο,
και γράφει
"Άσ' το, Μάικλ. Ο Τζόρνταν ρεζιλεύει το μπέιζμπολ".
Το είδα και σκέφτηκα "Ωχ, όχι".
Ονειρεύεται να αγωνιστεί στην πρώτη κατηγορία.
Εγώ το λέω αυταπάτη.
Δεν ξαναμίλησε ποτέ στο Sports Illustrated.
Ένιωσες προδομένος από εκείνο το εξώφυλλο;
Προφανώς.
Δεν μου πήραν συνέντευξη γι' αυτό.
Τα δημοσιεύματα με επέκριναν
χωρίς να καταλαβαίνουν ότι αυτό ήταν το πάθος μου τότε.
Αν έκανες κάποια ερώτηση
και το έγραφες μετά, εντάξει.
Κανένα πρόβλημα. Είναι η άποψή σου.
Δεν με ενδιέφερε. Αυτό ήθελα να κάνω.
Δεν θα έκανα αυτό που ήθελαν εκείνοι.
Ο πατέρας μου το θεώρησε σωστό, οπότε το έκανα.
Η απομάκρυνσή του από το μπάσκετ του έδωσε την ευκαιρία
να αποδεχτεί ότι έχασε τον πατέρα του...
και να προχωρήσει.
Πότε θέλεις να μπω στο κλουβί;
- Στις 7:30; - Έγινε.
Μου έδωσε την πιο μεγάλη ώθηση για να πετύχω.
"Έχω μείνει πίσω, μα θα τα καταφέρω".
Τα χέρια μου είχαν γεμίσει φουσκάλες από τα χτυπήματα με το ρόπαλο.
30 ΙΟΥΛΙΟΥ 1994
Δούλευε περισσότερο απ' όλους.
Προπονείτο από νωρίς στις φάλτσες μπαλιές.
Ερχόταν μετά την κανονική προπόνηση,
έριχνε μερικά χτυπήματα πριν από το παιχνίδι και συνέχιζε μετά.
Όταν φτάσαμε στον Αύγουστο,
η βελτίωσή του ήταν εμφανής
και ο Μάικλ γινόταν όλο και καλύτερος.
...στην έβδομη.
Χτυπάει μια δυνατή εναέρια μπαλιά...
που βγαίνει...
εκτός!
Χόουμ ραν. Μάικλ Τζόρνταν. Προηγούνται οι Μπάρονς.
Μέσος όρος δύο χτυπήματα στα δέκα. Καταπληκτική επίδοση.
Δεν μπορώ να πιστέψω ότι κατάφερε να κάνει 50 χόουμ ραν.
Είχαμε πολλούς καλούς που δεν το κατάφεραν.
Με 1.500 φορές στη θέση του μπάτερ,
μπορούσε να μπει στην πρώτη κατηγορία.
Χτυπάει μια εναέρια μπαλιά!
Ο χρόνος που έμεινε στο μπέιζμπολ απελευθέρωσε το μυαλό του
από τον θάνατο του πατέρα του.
Όταν ταξιδεύεις με ομάδα του μπέιζμπολ,
είσαι με αυτούς.
Η οικογένεια μένει πίσω,
και κάνεις παρέα με τα παιδιά,
δηλαδή τους συμπαίκτες σου.
Νομίζω ότι το απόλαυσε.
Μπορεί να ήμουν μεγάλο όνομα,
μα μου φέρθηκαν όπως ακριβώς ήθελα.
Σαν ίσο.
Του έκανε πολύ καλό.
Έγινε ξανά παιδί.
ΑΥΓΟΥΣΤΟΣ 1994
ΑΠΡΙΛΙΟΣ 1998
Πριν από τα πλέι οφ, φημολογείτο
ότι οι Μπουλς ήταν ευάλωτοι.
Είχαμε ξανακούσει τέτοιες δηλώσεις
από δήθεν ειδήμονες,
όμως, φέτος ίσως να έχουν κάποια βάση,
ειδικά αφότου οι αποδεκατισμένοι από τραυματισμούς Νετς
επικράτησαν των πέντε φορές πρωταθλητών στην παράταση.
Όταν παίζαμε καλά και κερδίζαμε...
ΤΟΝΙ ΚΟΥΚΟΤΣ ΦΟΡΓΟΥΟΡΝΤ
όλα ήταν μια χαρά.
Μετά από κάθε κακό παιχνίδι, όμως, όλοι σκέφτονταν τον Μάικλ.
Μας έλεγε "Δεν κάνατε τίποτα σήμερα, καθίκια.
Αύριο να έρθετε για προπόνηση".
Θωρούσε πως αν δεν αντέχαμε την πίεση από εκείνον...
ΣΤΙΒ ΚΕΡ ΓΚΑΡΝΤ
δεν θα αντέχαμε την πίεση στα πλέι οφ του NBA.
Τα έχωνε στην προπόνηση.
Την έλεγε στους παίκτες.
Τους προκαλούσε.
Ναι, το θυμάμαι.
ΣΚΟΤ ΜΠΑΡΕΛ ΦΟΡΓΟΥΟΡΝΤ
Ήθελε να νικάει κι έπρεπε να δουλεύουμε σκληρά.
Τίποτα δεν σου χαριζόταν στο Σικάγο.
Για να κερδίσεις, έπρεπε να προπονηθείς.
Σκοτ Μπαρέλ.
Πώς πάει, Σκοτ;
Είσαι έτοιμος σήμερα;
Θα σας τσακίσουμε σήμερα.
Ναι, το ξέρω. Έχουμε τραυματίες.
Όταν ο σκύλος είναι άρρωστος, κράτα τον κάτω.
Μα πρόσεχε τον αρχηγό της αγέλης.
Θα σε κάνει κομμάτια.
Την έλεγαν στον Σκότι και ο Σκότι χαμογέλασε στον Μάικλ...
ΤΖΑΝΤ ΜΠΟΥΣΛΕΡ ΦΟΡΓΟΥΟΡΝΤ
και ανταπέδωσε το χτύπημα.
Καλύτερα να μαρκάρεις κανέναν άλλον, όπως τον Τζαντ.
Ούτε τον Τζαντ δεν καταφέρνεις.
Θέλω να μαρκάρω εσένα.
Δεν θέλεις να...
Αν τα καταφέρεις,
θα σου προσφέρουν καμιά 290 συμβόλαια.
Θα μαρκάρω εγώ τον Σκοτ.
Ο Σκότι Μπαρέλ είχε ταλέντο.
Ο Σκοτ Μπαρέλ, ένας εξαιρετικός παίκτης
από το πανεπιστήμιο του Κονέκτικατ...
Του έλειπε, όμως, η αφοσίωση,
η αποφασιστικότητα και η σοβαρότητα.
Γι' αυτό κι εγώ τον πίεζα.
Ασταμάτητα.
Προσπάθησα να τον τσιγκλίσω για να μαλώσουμε, με καλό σκοπό.
Να μου πει "Κόφ' το. Βαρέθηκα να μου τα πρήζεις".
Να αντιδράσει με νοοτροπία...
Δεν μπόρεσα ποτέ...
Είναι πολύ καλό παιδί.
Ήξερα, όμως, πως κάποια στιγμή θα τον χρειαζόμασταν.
Και θα το θυμόταν αυτό
και θα τα έδινε όλα στο παιχνίδι.
Για τα μπάζα. Κόψτε τις μαλακίες.
Είσαι συμπαίκτης με κάποιον
που έχει τα υψηλότερα στάνταρ από κάθε άλλον στο άθλημα.
Θες να ανταποκριθείς στην πρόκληση.
Δεν το κάνει από κακία.
Πρέπει να κάνεις τη δουλειά σου.
Πηγαίνετε να κάτσετε! Ώρα για παιχνίδι!
Εννέα με αυτό, χέστη!
Τι έχεις να πεις τώρα, Σκοτ;
Γινόταν εριστικός στην προπόνηση και μάλωνε με κάποιους.
Αναγκαζόμουν να του λέω να χαλαρώσει
και να ζητάει συγγνώμη για τη διατήρηση της σύμπνοιας.
Είναι υποχρέωσή σου όταν είσαι αρχηγός.
Η νοοτροπία μου ήταν να παίζω και να κερδίζω με κάθε κόστος.
Αν δεν ήθελες να είσαι πειθαρχημένος,
δεν έπρεπε να 'σαι μαζί μου.
Σε γελοιοποιούσα μέχρι να φτάσεις στο επίπεδό μου.
Αν δεν ήθελες να φτάσεις στο ίδιο επίπεδο, υπέφερες.
Γιατί χαλάς συνέχεια το παιχνίδι, βρε χοντροκέφαλε;
Κάνε ένα λέι απ, ηλίθιε!
Τον φοβόντουσαν.
Ήμασταν συμπαίκτες του και τον τρέμαμε.
Πιάνε την μπάλα όταν την πετάω.
Τώρα σου την πέταξα.
Μη του δίνεις σημασία...είναι κουρασμένος.
Ο φόβος μας για τον Εμ Τζέι ήταν πολύ μεγάλος.
Ναι, ας μη γελιόμαστε. Ήταν κωλόπαιδο. Κόπανος.
Ξεπερνούσε συχνά τα όρια.
Μα όταν αργότερα καταλαβαίνεις
τι ακριβώς ήθελε να πετύχει,
λες ότι ήταν φοβερός συμπαίκτης.
Μας πίεζε για να βελτιωθούμε.
ΜΠΙΛ ΓΟΥΕΝΙΝΓΚΤΟΝ ΣΕΝΤΕΡ
Επειδή ήθελε να κερδίζει.
Και ξέρετε κάτι; Το πετύχαινε.
Το χρειαζόμασταν αυτό, με πιάνεις;
Είχα ανάγκη να είναι ο κακός, ο σκληρός.
Ούτε ένα τζαμπ σουτ δεν έβαλες.
Πόσα έβαλες; Μόνο ένα, έτσι;
Ένα στα εφτά.
Ντρέπομαι για σένα, αδελφέ. Άντε σπίτι σου να φας γατοτροφή.
Ο Σκοτ είχε σπουδαίο χαρακτήρα.
Έσφιξε τα δόντια και...
και το αποδέχτηκε.
Έλα, Σκοτ Μπαρέλ.
Κάνε κάτι σωστά για να σε κρατήσουμε.
Βάλε τη βολή.
Χόρεψε, μικρέ.
Έτσι μπράβο.
Κάθε μέρα σε πίεζε για να φτάσεις στο δικό του επίπεδο,
μα δεν ξέρω αν καταλάβαινε πως μόνο εκείνος μπορούσε να τα κάνει αυτά.
Όμως, ωθούσε τους άλλους να προσπαθήσουν.
ΑΠΡΙΛΙΟΣ 1998
ΟΚΤΩΒΡΙΟΣ 1993
Οι Μπουλς έκαναν την πρώτη προπόνηση χωρίς τον Τζόρνταν.
Η ψυχή τους έφυγε μετά από εννέα χρόνια
και άφησε τους Μπουλς με πολλά ερωτηματικά
για την ερχόμενη σεζόν.
Είναι ευκαιρία για κάποιους που ήθελαν σημαντικότερο ρόλο,
να γεμίσουν το κενό που αφήνει.
Ο Σκότι δεν βρίσκεται πλέον στη σκιά μιας μεγάλης μορφής.
Όλα τα φώτα είναι στραμμένα πάνω του.
Πρέπει να ξεχάσουμε την ιστορία με τον Μάικλ
και να συνεχίσουμε.
Η ζωή μας συνεχίζεται, όπως το παιχνίδι και το μπάσκετ.
Ο Πίπεν στην επίθεση.
Ο Πίπεν επιταχύνει.
Καλάθι. Κλασική κίνηση Πίπεν.
Ο Ράιντερ...
Κόβει ο Σκότι!
Ο Γκραντ κατεβάζει από αριστερά. Ο Πίπεν δεξιά.
Πασάρει πίσω στον Στιβ Κερ. Πάμε για...
Ο χρόνος κυλάει...
Ο Πίπεν κλέβει και...
Ανάποδο κάρφωμα!
Φοβερό!
Ο Σκότι ωθούσε τους συμπαίκτες του και οργάνωνε την επίθεση.
Ανέλαβε με επιτυχία αυτόν τον ρόλο.
Πώς ήταν η πρώτη σεζόν χωρίς τον Μάικλ;
Τέλεια.
Δεν είχαν κανέναν να τους φωνάζει.
Έπαιρναν πολλές προσπάθειες.
Ο Μάικλ μας τσάκιζε όλους.
Ο Σκότι ήταν πολύ πιο ευγενικός.
Σε παρηγορούσε όταν τα πράγματα δεν πήγαιναν καλά.
Σε αγκάλιαζε και σε εμψύχωνε.
Όλοι περίμεναν να παραστήσω το αφεντικό,
όμως κερδίζαμε με τη συνεργασία και μάθαμε να παίζουμε μαζί.
Μοιραζόμασταν την μπάλα και κερδίζαμε μαζί.
Εκείνη τη σεζόν που έφυγε ο Μάικλ,
ο Φιλ προπονούσε καλύτερα από ποτέ.
Ο Τσακ Ντέιλι είπε ότι χωρίς τον Τζόρνταν, δεν φοβάται πια την τριγωνική επίθεση.
- Αυτό δήλωσε; - Ναι.
Θα τα ψάλλω στον Τσακ.
Όλοι επέκριναν την τριγωνική επίθεση.
Έλεγαν ότι λειτουργεί μόνο όταν έχεις τον Μάικλ.
Εκείνη τη χρονιά, όμως, ο σταρ του ήταν ο Πίπεν,
που δεν ήταν σκόρερ.
Ήταν συντονιστής.
Κι έπαιζαν τέλεια την τριγωνική επίθεση.
Ο Τόνι Κούκοτς στην μπέις λάιν.
Πίσω στον Γουένιγκτον. Πάξον.
Στον Σκότι, στη γραμμή.
Περνά ο Κερ, που δίνει στον Γουένινγκτον.
Το σουτ...
Άλλη μία έκπληξη για τους Μπουλς ήταν η καθιέρωση του Τόνι Κούκοτς,
του διεθνούς Κροάτη σούπερ σταρ.
Ήρθε μετά από μακρά διαπραγμάτευση
με τον διευθυντή Τζέρι Κράουζ.
Για εσάς...
Για όσους δεν γνωρίζετε το νούμερο επτά...
είναι ο πιο δημοφιλής παίκτης στην Ευρώπη.
Πολλοί νεαροί θέλουν να του μοιάσουν.
Εκείνη την εποχή, ήταν ένας τυπικός Ευρωπαίος παίκτης.
Ήταν εκπληκτικός σουτέρ, αλλά δεν το 'χε με την άμυνα.
Ο Φιλ ήταν σκληρός μαζί του.
Αυτό το καταλάβαινα, βέβαια,
ότι δεν θα μου χαριζόταν τίποτα εδώ,
επειδή ήμουν πολύ καλός στην Ευρώπη.
Προφανώς, χρειάζεσαι χρόνο για να αποδείξεις κάποια πράγματα.
Εκείνη τη σεζόν, κάναμε πολλές νίκες.
Οι Σικάγο Μπουλς προκρίνονται στον δεύτερο γύρο...
Ένιωθα ότι είχαμε πιθανότητες
να φτάσουμε στους τελικούς χωρίς τον Μάικλ.
ΗΜΙΤΕΛΙΚΟΙ ΑΝΑΤΟΛΗΣ 1994 ΠΑΙΧΝΙΔΙ 3
ΟΙ ΝΙΚΣ ΠΡΟΗΓΟΥΝΤΑΙ 2-0
Αντιμετωπίσαμε τους Νικς στους ημιτελικούς.
Προηγούνταν με 2-0 και προσπαθούσαμε να μείνουμε ζωντανοί στη σειρά.
ΝΙΚΣ-ΜΠΟΥΛΣ 100-102
Ο Γιούιν ισοφάρισε δύο δεύτερα πριν από τη λήξη
και κινδυνεύαμε να αποκλειστούμε.
Οι Μπουλς πήραν το τελευταίο τους τάιμ άουτ,
για να σχεδιάσουν μία επίθεση, ενώ απομένουν 1,8 δευτερόλεπτα.
Στον πάγκο, τους είπα για ένα σύστημα
που ο Τόνι είχε εφαρμόσει ξανά και είχε σκοράρει.
Ήξερα ότι μπορούσε να το κάνει.
Είχα πετύχει πολλά νικητήρια καλάθια στην εκπνοή εκείνη τη σεζόν.
Ο Τόνι για τρεις. Μέσα! Οι Μπουλς κερδίζουν!
10 ΝΟΕΜΒΡΙΟΥ 1993
Ο Κούκοτς σουτάρει...
25 ΔΕΚΕΜΒΡΙΟΥ 1993
21 ΙΑΝΟΥΑΡΙΟΥ 1994
Η μπάλα στον Τόνι.
Για να δούμε!
Το έβαλε!
Έδωσα αυτήν την οδηγία, και ο Σκότι θύμωσε.
Ένιωσα ότι με προσέβαλλε αυτό που έκανε ο Φιλ.
Ήμουν ο πιο επικίνδυνος στην ομάδα,
οπότε γιατί μου λες να τη δώσω αλλού;
Ήταν η σεζόν που είχε αναλάβει τον ρόλο του Μάικλ.
Είχε την απόδοση MVP της σεζόν.
Ήθελε να σουτάρει εκείνος.
Ο Τζιμ Κλίμονς είπε ότι ο Σκότι αρνείται να βγει στο παρκέ.
Ο Φιλ λέει "Τι εννοείς δεν θα βγει;"
Τον ρωτάω "Θα παίξεις ή όχι;" και λέει...
"Δεν παίζω".
Θυμάμαι τον Φιλ να λέει "Χέσ' τον. Πιτ Μάιερς, μπες μέσα".
Όταν ο Πιπ αρνήθηκε να μπει στο παιχνίδι...
ένιωσα λες και ήμουν στη Ζώνη του Λυκόφωτος. Τι διάολο;
Ο Σκότι μένει εκτός.
Δεν είναι παράξενο που παραμένει στον πάγκο;
Απομένουν 1,8 δεύτερα, και δεν έχουν άλλο τάιμ άουτ.
Ο Μάιερς στην επαναφορά.
Ο Κούκοτς για τη νίκη...
Το έβαλε!
Οι Μπουλς κερδίζουν!
Ο Κούκοτς τούς κράτησε ζωντανούς. Φοβερό!
Απίστευτο καλάθι από τον Κούκοτς στην εκπνοή.
Ήμουν χαρούμενος που έβαλα το σουτ,
όμως καθώς πηγαίναμε στα αποδυτήρια,
ήταν όλοι τσαντισμένοι και κάτι δεν πήγαινε καλά.
Δεν ξέραμε τι να κάνουμε. Πέρα από αγαπητός συμπαίκτης,
ο Σκότι ήταν καλός μας φίλος.
Μας εγκατέλειψε και δεν μπορούσαμε να το πιστέψουμε.
Ήμουν...
συντετριμμένος.
Δεν περιμένεις κάτι τέτοιο από έναν συμπαίκτη σου.
Είπα, λοιπόν, στην ομάδα
ότι δεν περίμενα ποτέ να σταματήσουμε
να παίζουμε.
"Σκότι, αυτό που έκανες, μας επηρέασε όλους ως ομάδα".
Αυτό που μου έχει μείνει ήταν ο Κάρτραϊτ.
Ο Μπιλ Κάρτραϊτ σηκώνεται να μιλήσει...
και λέει "Πιπ, μας πούλησες. Δεν μπορώ να το πιστέψω"
και άρχισε να κλαίει.
Κυλούσαν τα δάκρυα στο πρόσωπό του και είπε
"Σκότι, δεν μπορώ να πιστέψω πως μας εγκατέλειψες έτσι".
Είχαμε καταφέρει πάρα πολλά για να τελειώσει έτσι.
ΜΠΙΛ ΚΑΡΤΡΑΪΤ ΣΕΝΤΕΡ
Ο Σκότι έκλαιγε και ήταν αναστατωμένος. Κατάλαβε ότι είχε κάνει λάθος.
Ότι είχε φερθεί εγωιστικά.
Μας ζήτησε συγγνώμη.
Το χειρότερο ήταν ότι ξέραμε πως αυτό δεν ήταν του χαρακτήρα του.
Δεν ήταν ο εαυτός του
και ξέραμε ότι αυτό θα αμαύρωνε τη φήμη του.
Την επομένη, μας τηλεφώνησε ο Μάικλ.
Μας είπε "Δεν ξέρω αν θα το ξεπεράσει ποτέ ο Σκότι".
Πάντα θα τον στοιχειώνει
όταν θα το αναφέρει κάποιος.
Δεν το περίμενα από εκείνον.
Είναι από τα πράγματα που εύχομαι να μην είχαν συμβεί,
όμως, αν μπορούσα να το αλλάξω, μάλλον θα έκανα πάλι το ίδιο.
Οι επόμενες μέρες ήταν σημαντικές.
Έπρεπε να συγκεντρωθούμε και να ξαναβρούμε ρυθμό για τη συνέχεια.
ΗΜΙΤΕΛΙΚΟΙ ΑΝΑΤΟΛΗΣ 1994 ΠΑΙΧΝΙΔΙ 6
ΝΙΚΣ-ΜΠΟΥΛΣ
- Φοβερή πάσα! - Απίστευτο!
Ο Σκότι έπαιξε εξαιρετικά κι αντέστρεψε το κλίμα.
Ο Σκότι Πίπεν άνοιξε διάλογο με τον Σπάικ Λι.
Σεβαστήκαμε όλοι τη συγγνώμη του και προχωρήσαμε.
Παραλίγο να φτάσουμε μακριά στα πλέι οφ.
ΗΜΙΤΕΛΙΚΟΙ ΑΝΑΤΟΛΗΣ 1994 ΠΑΙΧΝΙΔΙ 7
ΜΠΟΥΛΣ - ΝΙΚΣ 77-87
Αλλά προκρίθηκαν οι Νικς με 4-3.
Ήταν μια εξαιρετική πορεία
για τους Μπουλς αυτήν τη σεζόν,
παρά την απώλεια του Μάικλ Τζόρνταν.
Ήθελε να παρακολουθήσει μακριά από τις κάμερες
τους πρώην συμπαίκτες του.
Είμαι ένας ακόμη οπαδός τους.
Ο οπαδός Τζόρνταν βλέπει σε ριπλέι την αποτυχημένη προσπάθεια των Μπουλς.
Θα προτιμούσα...
να μη σχολιάσω δημόσια.
Γιατί θα γράψετε ότι θέλω να επιστρέψω και όλα τα σχετικά.
Μου αρέσει αυτό που κάνω. Αλλά παραμένω οπαδός.
Μου αρέσει να παρακολουθώ το παιχνίδι.
ΜΑΪΟΣ 1994
ΑΠΡΙΛΙΟΣ 1998
ΠΛΕΪ ΟΦ ΑΝΑΤΟΛΗΣ 1998 Α' ΓΥΡΟΣ - ΠΑΙΧΝΙΔΙ 2
ΝΕΤΣ - ΜΠΟΥΛΣ ΟΙ ΜΠΟΥΛΣ ΠΡΟΗΓΟΥΝΤΑΙ 1-0 ΣΤΗ ΣΕΙΡΑ
Πάμε να παίξουμε καλύτερα απ' ό, τι στο πρώτο.
Ελάτε, παιδιά.
Βρισκόμαστε στο δεύτερο παιχνίδι μεταξύ Νετς και Μπουλς.
Ο Κρόφορντ ετοιμάζεται να κάνει το τζάμπολ.
Ο Πίπεν δίνει στον αφύλαχτο Κερ, και εκείνος, ως συνήθως, σκοράρει.
Ανάποδο κάρφωμα από τον Μπιλ Γουένινγκτον.
Να κάτι που δεν περιμέναμε να δούμε.
Οι Μπουλς δέχονται μια τονωτική ένεση.
Οι αναπληρωματικοί τους παίζουν πιο επιθετικά,
παίρνουν περισσότερες προσπάθειες.
Το Σικάγο κερδίζει τους δύο αγώνες εκτός έδρας,
αλλά αποδείχθηκε πολύ πιο δύσκολο απ' όσο περίμεναν.
Ακολουθεί το τρίτο παιχνίδι της σειράς.
Αν οι Μπουλς νικήσουν απόψε, προκρίνονται στον επόμενο γύρο.
Ο Μπαρέλ μπαίνει μέσα και σκοράρει μ' ένα εύκολο λέι απ.
Ο Μπαρέλ πετυχαίνει κι άλλο τρίποντο.
Ο Σκοτ Μπαρέλ...
Κάνει απίστευτη εμφάνιση.
Ο Μπαρέλ έχει 23 πόντους, με 9 στα 11 σουτ.
Ο Τζόρνταν δίνει τη χαριστική βολή.
Οι Σικάγο Μπουλς προκρίνονται στον δεύτερο γύρο.
ΜΠΟΥΛΣ-ΝΕΤΣ 116-101 ΠΡΟΚΡΙΣΗ ΜΠΟΥΛΣ ΜΕ 3-0
Ο Μπαρέλ πέτυχε 23 πόντους απόψε.
Τελικό σκορ 116-101, με 38 πόντους από αυτόν τον παίκτη.
Απομένουν τρεις αντίπαλοι,
για να κατακτήσουν το έκτο τους πρωτάθλημα.
Οι Νετς αποκλείστηκαν με τρεις σερί ήττες.
Σειρά έχουν οι Σάρλοτ Χόρνετς.
Όλοι ξέρουμε το πείσμα του Μάικλ στο γήπεδο.
Εκεί ήταν επαγγελματίας,
αλλά ήταν καλή παρέα εκτός γηπέδου.
Εκτός παρκέ, χαλαρώναμε. Είναι ευχάριστος τύπος.
- Θα απαντήσω μονολεκτικά. Ναι. - Έχω κι άλλη ερώτηση.
Το ξέρω. Γι' αυτό απάντησα ναι.
Πώς πάει, φίλε;
- Στιβ. - Πώς πάει;
- Στιβ; - Χαίρω πολύ.
Τον ξέρεις; Πώς σε λένε;
- Τζέρι. - Χάρηκα.
- Μου δίνεις ένα αυτόγραφο; - Βεβαίως.
- Αγόρασα τα παπούτσια σου. - Αλήθεια;
Ναι, αμέ.
Μπορείς να υπογράψεις εδώ;
Είμαι συλλέκτης. Μου χρωστάς χίλια δολάρια.
Θα τα πληρώσει.
Πόσο θα μείνετε;
Δεν ξέρω, μπορεί να φύγουμε απόψε.
- Ήρθαμε από το Κονέκτικατ. - Ναι;
Ναι, οδηγήσαμε 14 ώρες.
Έχετε καλή γυναικεία ομάδα.
Δεν άντεξες να μην το πεις. Και η Καρολίνα έχει.
Δεν είναι προσβολή.
Κι η Καρολίνα έχει.
Εκτός παρκέ ήταν εγκάρδιος. Ήταν καταδεκτικός.
Ήταν καλός.
Ως συμπαίκτης όμως, είχε κάποιες απαιτήσεις.
Ήταν καλός τύπος;
Δεν γινόταν.
Με τη νοοτροπία που είχε, δεν μπορούσε να 'ναι καλός.
Σου έκανε τη ζωή δύσκολη,
αν δεν αγαπούσες πραγματικά το μπάσκετ.
Είναι δύσκολος.
Πιστεύεις πως όλη εκείνη η ένταση
είχε ως αποτέλεσμα να μη σε θεωρούν καλό τύπο;
Βασικά...
Δεν ξέρω.
Η νίκη έχει ένα τίμημα.
Το ίδιο και το να είσαι ηγέτης.
Πίεσα ανθρώπους όταν δεν ήθελαν να πιεστούν.
Προκάλεσα ανθρώπους που δεν ήθελαν την πρόκληση.
Κέρδισα αυτό το δικαίωμα επειδή οι παίκτες που ήρθαν μετά από εμένα
δεν πέρασαν όσα πέρασα εγώ.
Ο Μάικλ Τζόρνταν σφαδάζει στο παρκέ.
Ο Μάικλ Τζόρνταν τραυματίστηκε.
Ο Τζόρνταν έπεσε άσχημα. Έχει τραυματιστεί.
ΟΧΙ ΑΠΟΨΕ, ΜΑΪΚΛ
Οι Πίστονς προκρίνονται, όμως, νιώθουμε άσχημα γι' αυτό τον παίκτη.
Έδωσε και την ψυχή του.
Αν ήσουν στην ομάδα,
ακολουθούσες τα δικά μου στάνταρ
και δεν δεχόμουν κάτι λιγότερο.
Κι αν έπρεπε να σε ζορίσω και να σου τα χώσω λίγο...
αυτό ακριβώς έκανα.
Όλοι οι συμπαίκτες μου θα σου πουν ότι το θέμα μ' εμένα ήταν
ότι δεν τους ζήτησα ποτέ κάτι που δεν έκανα κι εγώ.
Όταν ο κόσμος δει αυτό, θα πει ότι δεν ήμουν καλός.
Ότι ίσως ήμουν τύραννος.
Θα το πουν επειδή δεν έχουν νικήσει ποτέ.
Εγώ ήθελα να νικήσω και να συμμετέχουν στη νίκη.
Δεν είμαι υποχρεωμένος να το κάνω. Το κάνω επειδή αυτός είμαι.
Έτσι παίζω το παιχνίδι.
Αυτή ήταν η νοοτροπία μου.
Αν δεν θες να παίξεις έτσι...
μην το κάνεις.
Διάλειμμα.